‐ evh
                                      udskrift
                                            af
                         sø- & handelsrettens dombog
                                     ____________
den 19. juni 2008 afsagde sø‐ og handelsretten i sagen
f 5‐07
finansforbundet som mandatar for aa
(advokat jacob goldschmidt)
mod
finanssektorens arbejdsgiverforening som mandatar for lollands bank a/s
(advokat merete preisler)
følgende
                                         d o m:
indledning
                                                    - 2 -
dommen afgør et spørgsmål om ansatte der er i opsagt stilling eller fratrådt, har krav på til‐
deling af medarbejderaktier (gratisaktier), jf. funktionærlovens § 17 a eller denne bestemmel‐
ses analogi. lignende spørgsmål behandles i sagerne f 2‐07, f 3‐07, f 7‐07, f 8‐07, f 9‐07, f
13‐07, f 17‐07 og f 20‐07 der afgøres samtidig.
påstande
sagsøgeren
lollands bank a/s skal på anfordring udlodde 30 aktier i lollands bank til aa samt betale
fuldt udbytte af aktierne for 2002 og fremover.
lollands bank skal anerkende at aktierne overdrages til aa uden båndlæggelse, subsidiært
båndlagt i samme periode som medarbejdere i ikke opsagt stilling måtte tåle.
lollands bank har principalt nedlagt påstand om frifindelse, subsidiært om at aa veder‐
lægges mod at aktierne deponeres i henhold til den gældende ordning.
sagens faktum
lollands bank udloddede første gang medarbejderaktier i 2001, hvor der blev udloddet seks
gratisaktier á 100 kr. til hver medarbejder.
      af referat af telefonisk bestyrelsesmøde den 27. december 2001 fremgår blandt andet:
      ”…
      1. på basis af det forventede driftsresultat – og efter indstilling fra ehn [ebbe helmer
      nielsen] – blev der enighed om at tildele bankens medarbejdere hver 6 stk. aktier (børs‐
      kurs p.t. 480) – efter ligningslovens § 7 a stk. 1 nr. 2.
      der foretages forholdsmæssig reduktion i forhold til arbejdstidsprocent og for medarbej‐
      dere ansat i løbet af 2001.
      …”
      samme dag udsendte banken et orienteringsbrev til medarbejderne. af brevet fremgår
blandt andet:
      ”tildeling af medarbejderaktier
      vi har haft et travlt år i 2001. i den forbindelse er det mit generelle indtryk:
      • at der er gjort en god arbejdsmæssig indsats på de fleste områder
      • at vi kommer ud af året med fornuftigt regnskabsmæssigt resultat – vurderet på basis af
      9 måneders regnskabet.
                                                   - 3 -
       det ”indtryk” har bestyrelsen taget til sig, og derfor har bestyrelsen – på min indstilling –
       ønsket at takke for indsatsen ved at honorere bankens medarbejdere med udlodning af
       ”medarbejderaktier”.
       udlodningen sker efter ligningslovens § 7 a stk. 1, nr. 2, og aktierne skal derfor være
       bundet i 7 år, d.v.s. til 31. december 2008. grundlaget for beskatning ved frigivelsen er
       ”gennemsnitskursen alle handler” i dag kl. 17.00.
       jeg håber naturligvis at vort endelige regnskab lever op til det ”indtryk”, og at den form
       for honorering falder i ”jeres smag”, måske endda så meget, at det kan få ”selvforstær‐
       kende virkning” forstået på den måde, at vi alle – også i det kommende år – bestræber os
       på, at
       • ”udvise rettidig omhu”, d.v.s. gøre tingene ordentligt – og dermed reducere fejl og
       unødigt forbrug
       • gøre vort bedste for at behandle kunderne ”professionelt og korrekt”, således at det i
       sig selv medvirker til at skabe øget kundetilfredshed og dermed forøget kundetilgang.
       da der er tale om en ekstra ”markering” af indsatsen i årets løb, er fordelingskriterierne
       alene ”arbejdstiden” og ”ansættelsestidspunktet” og udlodningen er hhv. 6 stk. aktier til
       medarbejdere på fuldtid igennem hele året og 3 stk. til medarbejdere på deltid eller ansat
       efter 1. juli.
       …”
       i 2005 blev aktierne splittet i aktier á 20 kr. de seks aktier, der blev udloddet i 2001,
svarer således til 30 aktier i dag.
aas ansættelsesforhold og krav fremgår af følgende oversigt:
 aa
 fritstillet                                         29. oktober 2001
 fratrådt                                            30. april 2002
 gratisaktier 2001
 krav                                                fuld tildeling svarende til nu 30 aktier
 markedskurs / favørelement                          480,00 kr. pr. aktie
aa indgik en fratrædelsesaftale med lollands bank den 29. oktober 2001. af fratrædelsesaf‐
talen fremgår blandt andet:
       ”…
       • du opsiges fra dit job i banken pr. 30. april 2002. i perioden frem til 30. april 2002 er du
       fritstillet. …
       • du modtager normal gage i 6 måneder herefter – altså indtil 30/4 2002, ligesom der fo‐
       retages sædvanlig indbetaling til din kollektive pensionsordning.
       • du modtager – på din anfordring – en fratrædelsesgodtgørelse fra banken kr. 125.000.
       beløbet behandles skattemæssigt efter de gældende regler. …
       …”
lollands bank har tildelt gratisaktier i 2003, 2004 og 2005.
                                               - 4 -
forklaring
anders f. møller har forklaret at han har været ansat i lollands bank siden 1980, og at han de
seneste 13‐14 år har været stedfortræder for direktør ebbe helmer nielsen som nu er afgået
ved døden. han har siden januar 2008 været konstitueret direktør.
       lollands bank har seks afdelinger og omkring 70 ansatte.
       i 2001 udloddede banken seks gratisaktier til hver medarbejder som følge af et godt re‐
sultat for 2001. aktierne stod til kurs 480, og kursværdien af gratisaktierne var således knap
3.000 kr. per medarbejder. banken havde ikke tidligere udloddet aktier og gjorde det heller
ikke i 2002, men har siden gjort det nogle gange.
       formuleringen ”ansættelsestidspunktet” i bankens brev af 27. december 2001 opfatter
han som et krav om at man skulle arbejde i banken på det tidspunkt hvor tildelingen skete,
det vil sige den 27. december 2001, for at være omfattet af ordningen. banken konstruerede
ordningen i henhold til ligningslovens § 7 a. banken har også siden fulgt den praksis at man
skal være i uopsagt stilling på tildelingstidspunktet for at få medarbejderaktier.
       uudlodningen af gratisaktierne blev også meddelt medarbejderne på et morgenmøde.
       fratrædelsesaftalen med aa blev indgået på baggrund af hans mangeårige ansættelse,
25‐30 år, og var til fuld og endelig afgørelse som en kompensation for afskedigelsen.
parternes argumenter
sagsøgerne
generelle bemærkninger (fælles for alle sagerne)
sagerne vedrører medarbejderaktier og medarbejderobligationer der omfattes af ligningslo‐
vens § 7 a. ydelser omfattet af ligningslovens § 7 a, stk. 1, skal efter bestemmelsen ikke
medregnes til den skattepligtige indkomst. det er en betingelse at modtageren er ansat i
virksomheden. er skattefritagelsesbetingelserne ikke opfyldt, indkomstbeskattes lønmodta‐
geren af ydelsen som almindelig lønindkomst.
       selskabet kan fratrække tabet der opstår ved at medarbejderen erhverver aktien som
lønindkomst, som en lønudgift. det gælder også favørelementet ved favøraktier.
       ydelserne som er behandlet i ligningsloven § 7 a, adskiller sig fra andre bonus‐, tanti‐
eme‐, gratiale‐ eller lignende ydelser omfattet af funktionærlovens § 17 a bl.a. ved at 1. ydel‐
                                                - 5 -
sen skal gives til/tilbydes alle ansatte i virksomheden, 2. der ikke må foretages nogen indivi‐
duel vurdering af den enkelte ansatte, 3. der kun må differentieres i størrelsen af tildelingen i
forhold til objektive kriterier og 4. ydelsen skal båndlægges i 5 år (favøraktier) eller 7 år (gra‐
tisaktier) for at være skattefri.
       tildeling af gratisaktier og medarbejderobligationer er ydelser omfattet af funktionær‐
lovens § 17 a. tildelinger af favøraktier er ydelser omfattet af funktionærlovens § 17 a; subsi‐
diært gøres gældende at et mindre antal tildelinger efter rettens skøn afhængigt af favør‐
kurselementet er ydelser omfattet af funktionærlovens § 17 a.
       en eventuel bagatelgrænse for værdien af tildelte ydelser efter funktionærlovens § 17 a
skal sættes meget lavt; ethvert lønbeløb der overstiger lejlighedsgaver, er som udgangspunkt
omfattet af bestemmelsen, jf. u.2000.1242 v (lego).
       ydelser omfattet af de ni sager vedrører en optjeningsperiode hvor sagsøgerne har ar‐
bejdet. tildeling har ikke fundet sted fordi det var et vilkår for tildeling at de ansatte ikke var
i uopsagt stilling. dette vilkår er ugyldigt.
       der er ikke grund til at antage at ʺydelseʺ skal forstås forskelligt i ligningslovens § 7 a
og i funktionærlovens § 17 a, og det kan heller ikke antages at ʺvederlæggesʺ som anvendt i
funktionærlovens § 17 a har et andet indhold end begrebet ʺydelseʺ som anvendes senere i
bestemmelsen.
       ved betaling af ydelsen overføres værdi fra arbejdsgiveren til lønmodtageren. bortset
fra lejlighedsgaver overfører en arbejdsgiver kun værdier til lønmodtagere for at stimulere
eller belønne arbejdsindsatsen. uden sikre holdepunkter for andet vil ydelsen være vederlag
for udført arbejde, jf. h.g. carlsen, 6. udgave s. 177.
       det er uden betydning om ydelsen tildeles bagudrettet for en allerede udført præstati‐
on, fremadrettet for at fastholde personale, eller om tildelingen er begrundet i en kombinati‐
on af disse hensyn, jf. højesterets præmisser i intel‐dommen (ufr 2005.671 h).
       endvidere henvises til eu‐traktatens artikel 141 hvoraf fremgår at der ved løn skal for‐
stås ʺden almindelige grund‐ eller minimumsløn og alle andre ydelser, som arbejdstageren
som følge af arbejdsforholdet modtager fra arbejdsgiveren direkte eller indirekte i penge el‐
ler naturalierʺ.
                                               - 6 -
       jyske bank‐dommen (u 2006.901 s) er ikke et præjudikat. i jyske bank var det som an‐
ført i præmisserne frivilligt for de ansatte at foretage den opsparing som var en betingelse for
at købe favøraktier. favørelementet var lille i jyske banks ordning.
       det kan ikke tillægges betydning at det er frivilligt at deltage. enten har medarbejde‐
ren et retskrav, eller også har medarbejderen ikke et retskrav.
       den omstændighed at lønmodtageren skal betale et beløb for at modtage en favøraktie,
peger vel i retning af at der er tale om en investering og ikke en ydelse i et ansættelsesfor‐
hold, men investeringen er beskeden i forhold til favørelementet, og risikoen ved investerin‐
gen er overskuelig for medarbejderen. der er ikke grund til at sondre mellem de forskellige
ordninger ud fra risikoens, respektive gratiselementets størrelse. der er i alle sager tale om et
betydeligt favørelement.
       det gøres principalt gældende at alle tildelingerne er i henhold til ʺaftale eller sædva‐
neʺ, allerede fordi alle ikke opsagte funktionærer modtager medarbejderaktier. dette følger
af direkte fortolkning eller ud fra en analogislutning ud fra formålet med funktionærlovens §
17 a og de særlige karakteristika der er for en medarbejderaktieordning omfattet af lignings‐
lovens bestemmelser.
       der kan ikke opstilles krav om at den enkelte medarbejder forud for fratræden havde
viden om at en tildeling kunne blive aktuel, se h.g. carlsen, dansk funktionærret, 6. udga‐
ve, s. 172 f. det er en typeforudsætning for lønmodtageren at han modtager den fulde ydelse
eller en forholdsmæssig andel heraf, da den er tildelt på objektivt grundlag og uden vurde‐
ring af den enkelte ansattes personlige indsats. denne typeforudsætning har som konse‐
kvens at medarbejderen også har krav på tildelinger som den pågældende medarbejder ikke
havde viden om.
       det gøres gældende at en aftale er indgået allerede ved virksomhedens meddelelse om
tildeling af medarbejderaktier for et år. meddelelsen skal blot være offentliggjort af virksom‐
heden. der kan ikke stilles krav om at den konkret er kommet frem eller er kommet til med‐
arbejderes kundskab; retskravet etableres allerede da meddelelsen blev givet på en sådan
måde at virksomheden måtte kunne påregne at medarbejderen blev bekendt hermed. det
gøres principalt gældende at der etableres en aftale såfremt denne meddelelse er afgivet in‐
den medarbejderens fratræden, subsidiært inden opsigelsen.
                                                 - 7 -
        en sædvane er etableret når medarbejderen havde føje til at tro at medarbejderen ville
modtage medarbejderaktier i år hvor der tildeles medarbejderaktier. principalt gøres gæl‐
dende at en sådan forventning etableres allerede efter første tildeling af medarbejderaktier
fordi der etableres en standardforudsætning om at være omfattet når alle skal have tilbuddet
ifølge virksomhedens generelle ordning. subsidiært gøres gældende at selv et forholdsvist
kort åremål og flere tildelinger uden regelmæssighed i denne forbindelse etablerer en sæd‐
vane.
        påregnelighed indebærer ikke at de ansatte fremadrettet har krav på at få et tilbud på
medarbejderaktier, men at det er påregneligt at medarbejderen får tilbudt medarbejderaktier
i de år der tildeles medarbejderaktier til ikke opsagte medarbejdere. ved vurderingen heraf
er lighedsbetragtninger centrale.
        allerede efter én tildeling af medarbejderaktier skabes en forventning om tildeling i år
hvor andre medarbejdere får medarbejderaktier. det er ikke afgørende at den ansatte selv
har fået andel i de tidligere tildelte medarbejderaktier, når vedkommende gennem sin ansæt‐
telse må antages at være vidende om at der tidligere er uddelt medarbejderaktier. der etab‐
leres i hvert fald en forventning, når der i virksomheden har været flere tildelinger, eller når
den pågældende medarbejder konkret selv tidligere har fået tildelt medarbejderaktier, hhv.
tidligere har fået tildelt medarbejderaktier flere gange.
        blandede ordninger: i sagerne indgår tildelinger af gratisaktier der følger efter år med
favøraktier; det forekommer at banken overgår til gratisaktier, eller at den tildeler favørakti‐
er i visse år og gratisaktier andre år. i relation til funktionærlovens § 17 a skal medarbejder‐
aktieordningerne imidlertid anses som et hele. arbejdsgiveren skal ikke ved at jonglere mel‐
lem favøraktietildelinger og gratisaktietildelinger kunne undtage de gratisaktietildelinger
der ellers ville være omfattet af funktionærlovens § 17 a. måtte sø‐ og handelsretten nå frem
til at favøraktieordninger generelt, eller i en eller flere af de konkrete sager, ikke er omfattet
af ydelsen i funktionærlovens § 17 a, gøres gældende at tildelingerne på trods heraf skal ind‐
gå i vurderingen af om gratisaktietildelingen skal anses for sket i henhold til aftale eller sæd‐
vane.
        de aktier som de sagsøgende medarbejdere har krav på, skal ikke båndlægges. konse‐
kvensen af at der gives sagsøgerne medhold i at de har ret til modtagelse af aktier, er som
skatteministeriet i forbindelse med dommen i jyske bank‐sagen har udtalt, at aktierne ikke
                                                 - 8 -
er skattefri, jf. skatterådets afgørelse af 21. februar 2008 om samme. kravet om båndlæggelse
er skatteretligt og uden betydning for medarbejdernes krav i henhold til funktionærlovens §
17 a.
       hvis det antages at der er indgået en aftale mellem parterne der indebærer vilkår om
båndlæggelse, gøres det (subsidiært) gældende at det vil være urimeligt og stride mod rede‐
lig handlemåde at opretholde denne aftale eller vilkåret, jf. aftalelovens § 36. båndlæggelse
vil i de foreliggende tilfælde ikke have noget fornuftigt formål. fratrådte eller opsagte med‐
arbejdere der får skattepligtige ydelser, stilles ikke bedre end øvrige medarbejdere der får
skattefri ydelser. hverken virksomheden eller de øvrige medarbejdere påvirkes af at de fra‐
trådte modtager skattepligtige ydelser.
bemærkninger vedrørende denne sag
til støtte for den nedlagte påstand gøres gældende at lollands bank har etableret en medar‐
bejderaktieordning der medførte at det var fast påregneligt for medarbejderne at de ville
modtage medarbejderaktier hvis der det pågældende år blev uddelt medarbejderaktier af
virksomheden. det følger af funktionærlovens § 17 a at funktionæren herefter har krav på en
forholdsmæssig andel af den ydelse han ville have fået hvis han havde været ansat i virk‐
somheden ved regnskabsårets afslutning eller på det tidspunkt, hvor ydelserne i øvrigt blev
udbetalt. begrundelsen for at aa ikke fik medarbejderaktier, var alene at han var fritstillet
på tildelingstidspunktet.
       det fremgår ikke af referatet fra det telefoniske bestyrelsesmøde at det var et vilkår for
tildeling at medarbejderen var i uopsagt stilling. da tildelingsbrevet blev udleveret til med‐
arbejderne, var aa stadig ansat i banken. der kan ikke indfortolkes et vilkår om at man skal
være i uopsagt stilling. vilkåret om at den ansatte for at få del i udlodningen på udlodnings‐
tidspunktet skal sidde i uopsagt stilling, er i strid med funktionærlovens § 17 a eller dennes
analogi, jf. § 21, og som følge heraf ugyldig. det er uden betydning om medarbejderen har
opsagt sin stilling eller er blevet opsagt.
       det gør ikke nogen forskel at kravet vedrører første tildeling ud af flere, allerede fordi
det er et vilkår for medarbejderaktieordningen at alle medarbejdere stilles lige. grunden til
at aa ikke fik tildelt gratisaktier, var at han var opsagt på tildelingstidspunktet, og det er i
strid med funktionærlovens § 17 a fordi der er etableret en fast ordning.
                                                 - 9 -
       tildelingen af medarbejderaktier er omfattet af lønbegrebet der anvendes i funktionær‐
lovens § 17 a. det er også bankens opfattelse; i brevet af 27. december 2001 kaldes tildelingen
honorering, et synonym for løn.
       det er en standardforudsætning for den ansatte at få del i den løn der ville være til‐
kommet den ansatte ved fortsat ansættelse. det forudsætter ikke et konkret løfte, fordi denne
standardforudsætning opfylder kravet i funktionærlovens § 17 a.
       med en kursværdi på ca. 3.000 kr. på tildelingstidspunktet er man over bagatelgræn‐
sen.
       det er efter ligningslovens § 7 a, stk. 2, en betingelse for skattefritagelse at medarbejde‐
ren er i uopsagt stilling. bestemmelsen regulerer de skatteretlige forhold, men ikke de ansæt‐
telsesretlige forhold.
       aa er berettiget til udbytte af aktierne fordi ikke fratrådte medarbejdere har fået ud‐
bytte.
sagsøgte
generelle bemærkninger (fælles for alle sagerne)
ved sø‐ og handelsrettens upåankede dom i jyske bank‐sagen (ufr 2006.901 sh) blev fast‐
slået at favøraktier og dertil hørende gratisaktier ikke var omfattet af funktionærlovens § 17
a. grunden var at det var frivilligt for de ansatte at foretage den opsparing som var en betin‐
gelse for at favøraktier, og det var frivilligt om de ansatte ville foretage investeringen, da op‐
sparingen frit kunne hæves. endvidere lagde retten vægt på, hvad der særligt har betydning
for de foreliggende sager, at købet var forbundet med en ikke uvæsentlig investering for de
ansatte.
       de sagsøgte kan ganske henholde sig til den sidste betragtning. køb af aktier er ikke
løn. løn er noget man modtager som vederlag for udført arbejde, og ikke noget der skal be‐
tales for. dette må gælde uanset favørelementets størrelse, så længe der er tale om mere end
mere end en symbolsk betaling, og så længe risikoen ved erhvervelsen ikke kan lades helt
ude af betragtning. i alle de foreliggende sager har de ansatte for så vidt angår favøraktier,
erlagt betalinger der ikke er ubetydelige. der må herved ikke blot ses på investeringens stør‐
relse i forhold til den aktuelle kurs på aktien på erhvervelsestidspunktet; der må også lægges
vægt på investeringens størrelse i forhold til den pågældendes løn, og det må tages i betragt‐
                                               - 10 -
ning at investeringen sker med beskattede midler. endelig bør det også i år med gunstige ak‐
tiemarkeder ikke glemmes at aktieejere kan komme ud for betragtelige tab, i værste fald tab
af hele investeringen. salg af aktier til favørpris er derfor ikke en ydelse der kan sidestilles
med gratiale eller tantieme eller lignende der anvendes til vederlæggelse af den ansatte, jf.
funktionærlovens § 17 a. denne bestemmelse vedrører ydelser i form af tantieme, gratiale el‐
ler lignende såsom bonus, men genstanden for en gensidigt bebyrdende kontrakt kan ikke
sidestilles med tantieme eller bonus. heraf følger at der kan opstilles betingelser for erhver‐
velsen, herunder at den ansatte på tegningstidspunktet eller for den sags skyld på et andet
tidspunkt, skal være i uopsagt stilling.
       hvis de ansatte tildeles aktier, skal de båndlægges. det følger af bankens tilbud til
medarbejderne om at købe medarbejderaktier til favør at aktierne skal båndlægges. det
samme følger af sø‐ og handelsrettens dom i jyske bank‐sagen, jf. præmisserne: ʺda aktierne
efter ligningslovens § 7 a skal være båndlagt i 5 år...ʺ . skatteministeriets udtalelse og skatte‐
rådets afgørelse vedrører ikke det ansættelses‐ og funktionærretlige krav. hvis der ikke sker
båndlæggelse, stilles fratrådte medarbejdere bedre end medarbejdere der ikke er fratrådt de‐
res stillinger ‐ hvilken konsekvens er i strid med funktionærlovens § 17 a.
bemærkninger vedrørende denne sag
aa blev fritstillet ved aftalen af 29. oktober 2001, to måneder før meddelelsen om tildeling
kom til medarbejdernes kundskab den 27. december 2001. på grund af fritstillingen var aa
ikke ansat på tidspunktet for tildelingen.
       lollands banks krav om at medarbejderne skulle være i uopsagt stilling, er lovligt.
kravet fremgår af orienteringsbrevet hvor det kan ses at medarbejderne skal have været an‐
sat på fuld tid gennem hele året.
       ordningen er etableret i henhold til ligningslovens § 7 a. hvis banken ikke havde haft
ligningslovens krav med, herunder et krav om at medarbejderne skal være i uopsagt stilling,
ville ordningen have været ulovlig.
       tildelingen er ikke omfattet af funktionærlovens § 17 a. der er ikke tale om vederlag el‐
ler løn, allerede fordi værdien på tildelingstidspunktet er meget lille.
       der er ikke sket tildeling af medarbejderaktier på baggrund af aftale med aa, for han
var i opsagt stilling. der er heller ikke sket tildeling i henhold til sædvane. sagsøgerens be‐
                                               - 11 -
tragtninger ud fra lighedssynspunkter bestrides. tildelingen i 2001 var den første tildeling af
medarbejderaktier som lollands bank havde. man kan ikke støtte ret på tildelinger der skete
flere år senere.
       for så vidt angår spørgsmålet om båndlæggelse fremgår det af bankens orienterings‐
brev at aktierne skal båndlægges. det samme følger af jyske bank‐dommen. skatteministeri‐
ets udtalelse vedrører ikke det ansættelses‐ og funktionærretlige krav, men alene den skat‐
temæssige behandling som aa i anden sammenhæng tager afstand fra relevansen af. en ud‐
lodning af aktier til aa vil betyde at medarbejdere der er fratrådt, stilles bedre end medar‐
bejdere, der ikke er fratrådt deres stillinger, hvilken konsekvens er i strid med funktionærlo‐
vens § 17 a.
sø‐ og handelsrettens afgørelse
tildelingen af aktier den 27. december 2001 skete ikke på grundlag af en aftale eller sædvane.
       tilsagnet til medarbejderne af 27. december 2001 indeholder ikke et forbehold om at
medarbejderne ikke må være i fratrådt stilling. henvisningen til ligningslovens § 7 a, stk. 1,
nr. 2, kan ikke med tilstrækkelig sikkerhed anses for at være et forbehold herom over for den
ansatte.
       aa var blevet fritstillet den 29. oktober 2001, men fratrådte først den 30. april 2002; han
var efter almindelige ansættelsesretlige regler ansat i banken indtil denne dag og må allerede
derfor være berettiget til tildeling i overensstemmelse med meddelelsen af 27. december
2001.
       efter den begrundelse der er for tildelingen af aktierne, kan der ikke blive spørgsmål
om båndlæggelse.
       aa er berettiget til fuldt udbytte af aktierne for 2002 og senere.
       efter sagens udfald og parternes interesser i sagen skal lollands bank i sagsomkost‐
ninger betale 10.000 kr. til finansforbundet.
                                         thi kendes for ret:
lollands bank a/s skal på anfordring udlodde 30 aktier i lollands bank a/s til aa.
                                             - 12 -
lollands bank a/s skal betale fuldt udbytte af aktierne for 2002 og senere.
lollands bank a/s skal anerkende at aktierne overdrages til aa uden båndlæggelse.
i sagsomkostninger skal lollands bank a/s betale 10.000 kr. til finansforbundet. sagsom‐
kostningsbeløbet forrentes efter rentelovens § 8 a.
aase weiler madsen                        jens feilberg                     søren theilgaard
                                             (sign.)
                                         ___ ___ ___
                              udskriftens rigtighed bekræftes
                              p.j.v. sø- og handelsretten, den
